ફિલ્મનો સુપરહીરો ક્રિશ એક જૅકેટ પહેરે છે. હું જ્યારે પણ એ જૅકેટ પહેરતો ત્યારે મને એવું લાગતું કે મારામાં કોઈક અદમ્ય શક્તિ છે અને મને કોઈ તકલીફ રોકી નહીં શકે. ૮૫ દિવસ સુધી અમે ઍક્શન-સીન કર્યા. હું ઍક્શન નહીં કરી શકું એવું ઑફિશ્યલી અનાઉન્સ કર્યા પછી મેં એ બધાં કામ કર્યા છે. સાયન્સ પણ કહે છે કે આ અશક્ય છે, પણ મેં એ કર્યું. આ જ કારણે આજે મને સમજાયું છે કે જીવનમાં કંઈ પણ અશક્ય નથી. એ પછી તો મેં જાતે પુષ્કળ રિસર્ચ કર્યું. મારા ગોઠણ, શોલ્ડર, બૅક... બધું તૂટી ગયું હતું. હું ભાંગેલોતૂટેલો હૃતિક બની ગયો હતો અને મેં મારી જાતને ફરીથી જોડી.